Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani sai nähdä taivaassa Jumalan suunnitelman elämänsä varalle.
Hän tahtoo opettaa, kuinka sinä voit kurkistaa elämäsi kirjaan taivaassa.
Kiinnostaako?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Vieraanani on tri Kevin Zadai.
Ellei joku tunne Keviniä, vuonna 1992 -
hän oli hammaskirurgisessa toimenpiteessä. Hänet nukutettiin.
Hän kuoli ja kävi taivaassa.
Pakko sanoa.
Yksi suurimmista todisteista epäilijöille...
Yleisössämme ei toki ole epäilijöitä. Ei tietenkään.
Tämä on vakuuttavimpia kuulemiani todisteita siitä, -
että joku kuoli ja kävi taivaassa.
Kevin ei osannut soittaa. Ja montaako instrumenttia soitat nykyisin?
Neljäätoista.
Neljäätoista instrumenttia.
Muistan, kun itse kävin soittotunneilla.
Voin kertoa, ettei se ole helppoa.
On paljon parempi oppia ilman soittotunteja!
Olit pastorien kokouksessa kahvilassa.
Alkoi tapahtua jotain hyvin yliluonnollista.
Siellä olleet pastorit olivat varmasti hyvin kokeneita.
Näin Herra joskus toimii.
Hän käveli sisään. Näin Hänet seisomassa pastorien takana.
Koko ilmapiiri muuttui.
Jeesus sanoi: "Kysy heiltä, miten he eläisivät huomenna, -
jos he tietäisivät, etteivät he voi epäonnistua."
Hän odotti, että kysyn.
He eivät vielä huomanneet ilmapiirin muutosta. Minä esitin kysymyksen.
Miten eläisitte, jos tietäisitte, ettette voi epäonnistua?
Selitin, että heidän työstään on poistettu rajoitukset -
ja että taivas on nyt avoinna. Herra sanoo meille: -
Pitää antaa Pyhän Hengen viedä meidät taivaaseen kirjamme äärelle.
Tulee rukoilla Hengessä ja antautua Hänelle, sillä Hän on Auttajamme.
Hän neuvoo ja näyttää. Näin kaikki alkoi.
Miten pastorit suhtautuivat siihen?
On monia pastoreita, jotka ikävä kyllä omasta mielestään tietävät kaiken.
Se ällistytti heitä.
Niin siinä usein käykin, kun kaksi ulottuvuutta törmäävät.
Ulottuvuutemme täällä on langennut maailma. Se on hidas.
Se oli heidän reaktionsa. Heidän piti antaa sen hautua hetken.
Voin vakuuttaa, että samaa Herra sanoo jokaiselle nyt Kristus-ruumiissa.
Rajoitukset on poistettu. On sinun vuorosi tulla mukaan, Hän sanoo.
Hän antoi lauseen: "Kaikki on laitettu toimimaan sinun eduksesi."
Mitä se tarkoittaa?
Taivaassa ollessani Jeesus näytti, -
että kaikki oli jo kirjoitettu ennen ainoatakaan päivääni.
Jeesus oli kirjoittanut minusta kirjan -
jo ennen kuin Hän loi minut äitini kohdussa.
Näin Hänen silmiensä kautta, kuinka minut muotoiltiin äitini kohdussa.
Näin, että kirja oli jo kirjoitettu. Jokaisella on kirja.
Kun tulemme kristityiksi Jumalan yhteyteen, -
voimme pyytää Jumalaa auttamaan meitä -
Hänen täydellisen tahtonsa, kirjan asioiden, täyttämisessä.
Jumalan Henki on Totuuden Henki.
Hän tahtoo aktivoida ja ohjata meitä jokaista tässä.
Jumalan täydellisessä tahdossa on vain niin intensiivistä, -
että menemme läpimurtotilaan, jossa murtaudumme läpi vihollislinnoitusten.
Siitä seuraa vallankumous, -
jossa kaadamme vihollisen pystyttämät pöydät kumoon.
Kaikki vastustus alkaa kaatua.
Demonit alkavat paeta sinua.
Toisessa ulottuvuudessa tapahtuva alkaa tulla esiin tässä ulottuvuudessa.
Se tapahtui minulle. Sitä alkaa tapahtua tilaisuuksissamme.
Ei tarvitse edes laskea käsiä. Sali täyttyy Jumalan kirkkaudella.
Olen ollut Kevinin kokouksissa.
Sinähän kannat Jumalan läsnäoloa koko ajan, -
koska kävit taivaassa. Kaikkialla, missä kuljetkin.
Korjaa, jos olen väärässä. Minusta näyttää, -
että elämässäsi tapahtuu todellista kasvua.
Totta. Ja uskon, että tämä on kaikkia varten. En ole mitään erityistä.
Jeesus lähetti minut takaisin sukupolven luo, joka on valittu -
tämän aikakauden lopussa osoittamaan Jumalan kirkkautta.
Osoittamaan Jumalaa, jotta kaikki maailmassa näkevät, -
että Jumalamme on voimakkain ja väkevin. Hän alkaa ilmestyä meille.
Milloin... En tiedä, miksi huomaan tätä niin herkästi.
Mutta näen, että monet nykypäivän ihmiset jääneet kiikkiin.
He kokevat olevansa uhreja.
Olosuhteiden uhreja. Alhaisen koulutustason uhreja.
Rahan riittämättömyyden uhreja.
Huonon vanhemmuuden uhreja.
He ovat uhreja koko ikänsä. Milloin tajusit, ettet ole uhri?
Tämän takia huomaat eron tilaisuuksissani.
Eräänä aamuna hiljattain minä heräsin.
Silloin jo kuljin läpimurrosta läpimurtoon.
Mutta läpimurron jälkeen jää kaipaamaan aina uutta läpimurtoa.
Herra sanoi: "Tämä loppuu. Alkaa vallankumous. Se on pysyvää."
"Vihollinen alkaa tietää, kuka olet. Se ei voi pysäyttää sinua."
Se ei voi pysäyttää sinua.
Sinä aamuna minä tajusin, etten ole enää uhri.
Kerran heräsin. Voin näyttää tarkan paikan talossa.
Näin vihollisen silmiin. Se tajusi hävinneensä minulle.
Se ei voinut enää vaikuttaa minuun. Siitä oli tullut uhri.
Se ei enää edes puhu minulle, koska annan sille köniin joka päivä.
Kuulitteko? Kevinin suusta tuli paljon totuuksia.
Kaupungissa on uusi uhri. Sen nimi on paholainen. Et sinä!
Kuulinko oikein, että annat sille köniin joka päivä?
Herra käski antaa sille hengellistä kakkosnelosta päähän joka aamu.
Heti herättyäni heilautan olan takaa niin kuin Simson aasin leuanluulla.
Haluan oikeasti ymmärtää tämän. Mitä teet herättyäsi?
Ensimmäisenä huudan: "Kyllä!" Sanon "kyllä" kirjoilleni.
Se herättää vaimoni.
Hän sanoo "kyllä". Sitten puhumme taistelukielillä. Alamme profetoida.
Sanon paholaiselle: "Minä ja Jumala teemme tänään hommia.
Pysy poissa jaloista."
Muistutan sitä tulisesta järvestä.
Alan profetoida sen tuomiota.
Alan rukoilla, että ihmisten silmät ja sydän valaistuisivat.
Ja pian Jumalan alttarin tuli alkaa virrata suustani.
Niin aloitan päiväni. Vaimoni kanssa rukoilemme hengessä.
Rukoilemme kirjojemme puolesta. Näemme ihmeitä joka päivä, -
samoin osa työntekijöistämme.
Sen ansiosta, että virittäydymme samaan tahtiin taivaan kanssa.
Kevin näki taivaassa suunnitelman, -
joka kattoi kaiken luomisen -
jo ennen luomisen alkua.
Ihmiselämän luominen oli kiehtovaa katseltavaa!
Haluan kuulla sen. Palaamme pian.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu.
Kerropa siitä, kun kävelit Jeesuksen silmien sisälle.
Se on hyvä juttu. - Tiedän. Siksi kysynkin.
Tuijotin Hänen silmiinsä. Yritin nähdä, minkä väriset ne ovat.
Kuuntelin Hänen puhettaan.
Yhtäkkiä Hän antoi minun kävellä sisälle silmiinsä.
Näin, kuinka Hän ajatteli minua.
Katselin, kun Hän muotoili kaiken, mitä Hän halusi minun tekevän.
Hän muotoili minut ja puhalsi minuun elämän. Menin äitini kohtuun.
Nyt seisoin Hänen edessään samassa paikassa, jossa Hän henkäisi minut.
Näin, että Jumalan koko suunnitelma oli jo kirjoitettu.
Hän sanoi: "Poistan sinulta rajoitukset. En ole ikinä rajoittanut sinua."
"Täällä ylhäällä ei kukaan rajoita sinua. Täällä sinua rakastetaan."
"Yksikään avuksenne lähetetty enkeli ei ole ikinä ajatellut epäonnistuvansa."
"Pyhä Henki sisälläsi ei ole ikinä ajatellut, että epäonnistut."
"Kaikki ovat puolellasi." Sisälläni jokin naksahti.
Aloin vaeltaa tässä ja nähdä, että paholainen alkoi tajuta -
menettäneensä yliotteen. Se alkoi perääntyä minusta peloissaan.
Jeesus näytti, että minun pitää ottaa tulta alttarilta joka päivä.
Aloin ottaa tulta alttarilta joka päivä rukouksessa. Näin sen kuvana.
Enkelit rakastivat sitä. Heitä kerääntyi ympärilleni.
Pian paholaista ei näy enää missään. Se lakkaa ilmestymästä tyystin.
Tämä on vallankumous.
Paholainen ei halua kenenkään pääsevän siihen.
Herra käski minun kertoa kaikille paholaisen kaikki likaiset salaisuudet.
Se ei halua kenenkään kristityn kuulevan, -
että homma toimii meidän eduksemme.
Varmistan vielä. Sanot, että homma toimii eduksemme.
Eli meillä on mahtava suunnitelma elämämme varalle kirjoitettuna.
Kaikki taivaassa kannattaa meitä.
On yksi valehtelija, joka yrittää suistaa meidät sivuun.
Mutta jos se ei onnistu, millaisen elämän ihminen saa?
Sitä kutsutaan suosioksi. Se voi muista näyttää oudolta ja epäreilulta.
Näin, että paholainen yrittää saada kaikki näyttämään sattumanvaraiselta.
Mutta taivaassa ei ole sattumia.
Näin, että se yrittää huijata ihmiset perääntymään.
Minusta tärkeintä on kuulla tässä, mitä Jeesus sanoi minulle: -
"Kristityt perääntyvät, koska he pelkäävät, että paholainen käy iholle."
"Mutta se ei tule iholle. Se perääntyy tietyssä kohdassa.
Se etsii heikkoja. Kun viimeksi katsoin, Herran lunastamat eivät ole heikkoja."
Näitkö oikeasti elämän kirjasi taivaassa?
Miltä se näytti? Mitä siinä luki?
Siinä on asioita, jotka Jumalan sydän on jo ennalta määrännyt.
Minulle näytettiin tämä. Se oli melkein aivan liikaa.
Näin Kolmiyhteisen kokoontuvan ennen luomista.
He sanoivat: "Haluamme tehdä jonkun, -
jonka kanssa olla yhteydessä, vaeltaa ja keskustella."
He päättivät tehdä ihmisen omaksi kuvakseen.
Se tarkoitti, että hänellä piti olla vapaa tahto. Se oli riski, -
koska ihminen saattoi muuttaa mielensä ja kääntyä pois Jumalasta.
Niinpä Jeesus suostui uhrattavaksi jo ennen maailman perustuksia, -
sanoo Ilmestyskirja.
He tiesivät, että se oli vaarana ja että niin kävisi.
Tämän kokoontumisen jälkeen he tekivät maailman ja paratiisin meille.
Kaikki oli ennalta määrättyä. Jumalan Henki olisi aina auttamassa.
Ja näin tulevaisuuden. Olin tulevaisuudessa -
historian kaikkien pyhien kanssa. He lauloivat lunastettujen laulua.
Olen käynyt jo lopussa. Sain välitettäväksi viestin: -
"Voitto on meidän. Pakotetaan vihollinen perääntymään."
Kuinka enkelit auttavat meitä toteuttamaan sen, -
mikä meistä on kirjoitettu? Sen, mikä on hyvää.
Sen, mitä tekemään meidät on luotu elämän kirjassa? Miten he auttavat?
Kun heidät on määrätty avuksesi, he lukevat kirjasi.
He käyvät käskynjaossa. He päättävät, miten edetään.
Jos toimit Hengessä, heidän työnsä helpottuu.
Jos he kuulevat täällä, että rukoilet Hengessä -
ja profetoit Herran sanaa, saatat siteerata kirjaasi ääneen, -
koska rukoilet paljon kielillä. Silloin sisälläsi käynnistyy vallankumous, -
ja alat profetoida, tunnetulla kielellä joskus.
Enkelit tarkkaavat Herran ääntä ja tottelevat Häntä.
Jos he kuulevat sinun puhuvan sitä, mikä on jo kirjoitettu elämän kirjaan, -
he tarttuvat heti toimeen.
Olen nähnyt enkelien tarttuvan minuun ja saattavan minut uuteen.
He ovat täällä. He ovat tulen lieskoja. He ovat periksiantamattomia.
He ovat todella puolellamme.
He haluavat tosissaan viedä meitä eteenpäin elämässämme.
Olen huomannut, että sinä ja vaimosi rukoilette kielillä -
enemmän kuin ketkään muut.
Onko se tärkeää vielä? Olet käynyt taivaassa -
ja saanut kaikenlaista ilmestystä. Miksi rukoilet kielillä niin paljon?
Jeesus sanoi minulle, että tärkein tapa päästä osaksi yliluonnollisuutta -
on rukoilla Hengessä ja kielillä. Kuljen Jumalan kanssa nyt 40:ttä vuotta.
On ihanaa herätä puhumaan kielillä.
On kuin olisin vasta uudesti syntynyt. Kaikki on uutta.
Saan uutta viiniä, kun rukoilen kielillä.
Aina kun rukoilen kielillä, juon tätä uutta ainetta taivaasta.
Tunnen sen tulevan nytkin ylle.
Tunnen ylläni profetian hengen.
Tunnen uuden viinin. Tuntuu kuin olisin juopunut.
Kuin tämä olisi sitä parasta, joka on säästetty viimeiseksi.
Kuin Jeesus olisi säästänyt tämän taivaallisen viinin -
tätä aikakautta ja hetkeä varten.
Ihmisten kannattaa nyt nöyrtyä ja tulla Jumalan luo, -
koska väkevät soturienkelit ovat valmiina tulevaa varten.
Kuulin Kevinin sanovan, -
että hänen yllään on nyt profetian henki.
Katkon jälkeen haluan hänen avaavan suunsa ja puhuvan sen. Palaan pian.
Maailmamme erottelee ihmisiä eri ryhmiin.
Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
YKSI UUSI IHMINEN
Sillä Hän itse on rauhamme.
Joka teki juutalaiset - Ja kansat yhdeksi.
Ja purki erottavan väliseinän.
Luodakseen itsessänsä - Itsessänsä
Luodakseen yhden uuden ihmisen - Yhden uuden ihmisen
Yhden uuden ihmisen
Yliluonnollista-ohjelma jatkuu.
Kevin, mitä voimme tehdä -
täyttääksemme elämäntarkoituksemme?
Tehkää niin kuin minä joka aamu. Herää. Sano "kyllä".
Illalla nukkumaan mennessä sano "kyllä".
Ole samaa mieltä Jumalan kanssa. Älä katso olosuhteisiin.
Saatana yrittää huijata ihmiset uskomaan, että he ovat rajoitettuja.
Jeesus on jo sanonut, että Hän on saanut julkisen voiton vihollisesta.
Hän tuli tekemään tyhjäksi perkeleen teot.
Tulen Jumalan eteen siitä käsin.
Hän antoi minulle Pyhän Hengen. Pyhä Henki on taivaasta.
Tappio on Hänelle vieras käsite. Hän on voittaja, siunauksen tuoja.
Meidän tulee vaeltaa Jumalan suosiossa ja siunauksessa.
Sitä minä itse harjoitan päivittäin.
Puhupa hengessäsi mitä ikinä Jumalalla onkaan.
Sinun pitää ymmärtää yksi asia.
Juuri nyt kaikki on asettumassa kohdalleen -
sitä hetkeä varten, kun Jumala tulee taas maan päälle.
Taivaassa näin henkilöitä, joita kutsutaan uskon sankareiksi.
Kaikki profeetat, kaikki apostolit, kaikki pyhät todistajien pilvessä -
hurraavat sinulle ja odottavat, että alkaisit toimia, -
koska sinut on valittu näitä lopunaikojen hetkiä varten.
On aika mennä vallankumouksen tilaan, jossa meillä on valta -
ja alamme vaeltaa kuin Jumalan lapset.
Vihollinen on yrittänyt musertaa monia, -
mutta nyt on aika hakea tulta alttarilta. Juuri nyt, tulta.
Jeesuksen nimessä sinä vapaudut. Katkaisen noituuden elämästäsi.
Herran Henki sanoo: Olet valmis ylennykseen ja kuulemaan sanani.
Alat nyt vaeltaa kuin muinoin profeetat. Suussasi on oleva tuli.
Herra sanoo tämän, koska monet on kutsuttu profetoimaan.
Profetoi ympäristöllesi. Muuta maailmasi, -
sillä olen mukana, sanoo Herra. Olen suussasi, olen hengessäsi.
Tuli tulee ulos suustasi Jeesuksen nimessä. Niin sanoo Herran Henki.
Mitä ilmapiirissä on tekeillä juuri nyt?
Tulenpyörre, sillä nyt on aika. Emme enää ole vain katsojia.
Herra sanoi, että Israel oli katsojana. He näkivät Jumalan teot.
Mutta Mooses tunsi Jumalan tiet.
Minä kohtasin Jumalan tiet. Tiedän, mistä Hän pitää.
Hän pitää tulesta. Taivaassa kaikki on tulessa.
Hän pitää tulesta. Hän pitää grillaamisesta.
Hän pitää uhreista. Hän pitää palavan lihan tuoksusta.
Kun lihani alkaa tiristä, Hän ilahtuu.
Silloin Hän tietää, että alan vaeltaa Hänessä.
Tämä maailma ei vielä tiedä, mikä on kristitty.
Pian tietää, koska meistä tulee tulenlieskoja.
Puhutko sinä kaikille, jotka kuuntelevat tätä? - Joka iikalle.
Näin taivaassa, ettei kukaan jää paitsi. Jumala on jo varannut kaiken.
Mutta ihmisillä on vapaa tahto. He voivat valita jäädä paitsi.
Minut lähetettiin takaisin puhumaan tälle sukupolvelle tulesta, -
jotta se rohkaistuisi elämään kirjansa todeksi kokonaan.
Suuri joukko taivaassa kannustaa meitä. He ovat hoitaneet osuutensa.
Nyt he odottavat, että me hoidamme omamme.
He kannustavat meitä tulesta. Alttarihuoneessa on tuli.
Siinä on safiirilattia ja tulta kaikkialla. Sain siitä annoksen.
Kun tulin takaisin, Jeesus sanoi: "Jaa sitä kaikille. Kerro kaikille, -
että rajoituksia ei ole. Heidänkin kirjansa voivat toteutua."
Kiitos Jumalalle, halleluja!
Kuulen sinun sanovan, että kaikki katsojat kotona ja studiossa -
on ohjelmoitu valmiiksi voittoa varten.
Ohjelmoitu valmiiksi olemaan pää eikä häntä.
Ohjelmoitu valmiiksi elämään iloiten -
ja rauhassa.
Kaikki on jo tehty edestäsi.
Sinun pitää vain ottaa vastaan Jeesus.
Pyydä Häneltä anteeksi kaikkia pahoja tekojasi.
Usko, että Hänen verensä on peittänyt ne ja pyyhkinyt ne pois.
Ja pyydä Häntä sitten asumaan sisimpääsi ja olemaan Herrasi.
Olet voittaja.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Mies halvaantui epäonnistuneen leikkauksen takia.
Ajatus loppuelämästä pyörätuolissa masensi hänet vakavasti.
Sitten ilmestys muutti hänen elämänsä ja johti ihmeparanemiseen.
Hän kävelee nyt normaalisti, -
vaikka 25 lääkäriä, neurokirurgia ja neurologia eivät osaa selittää sitä.
Haluatko kuulla, mikä tuo ilmestys oli?
Lue miehen koko todistus ruudun osoitteesta.
Ensi viikolla: -
Hei! Olen Becky Dvorak.
Kuoleman henki -niminen demoni aiheuttaa ennenaikaista kuolemaa.
Olen saanut Jumalalta tehtävän opettaa, kouluttaa ja varustaa teitä -
tunnistamaan ja voittamaan sen.
Katso ohjelma ensi viikolla. Opit, että sinut on luotu olemaan voittaja -
ja enemmänkin kuin voittaja näinä lopun aikoina.
Suomennos: Marianne Tenetz